Dandanes poznamo že malo morje različnih kakovostnih fotoaparatov, ki se po ceni ne razlikujejo tako veliko. Le-to otežuje izbiro in odločanje pri nakupu fotoaparata.
Poznamo nekaj pomembnih faktorjev, o katerih dobro razmislite pred nakupom fotoaparata. Pozorni bodite na to, da bo kakovost fotografije boljša kot kakovost fotografije na vašem telefonu, saj bi v nasprotnem primeru lahko fotografirali s telefonom. Posvetite čas prebiranju mnenj ostalih ljudi in fotografskih navdušencev na spletu in socialnih omrežjih. Hkrati pa svetujemo, da si pred samim nakupom fotoaparat vseeno ogledate v živo, saj je pomembno, kako vam aparat stoji v rokah, kako ga lahko držite, kje so dejansko gumbi in podobno. Pozorni bodite na to, koliko prostora vam bo vzel fotoaparat, da ne bo vključeval preveč opreme ali pa da ne bo pretežek, če vas bi to morda kakorkoli oviralo. Upoštevajte to, kakšni in koliko dodatkov je na voljo za izbrani fotoaparat, saj se boste v prihodnosti lahko še bolj navdušili nad fotografijo in boste želeli dokupiti kakšne dodatke ali objektive. Poleg vsega pa bodite najbolj pozorni na to, da bo fotoaparat vseboval vse potrebne funkcije, ki jih pričakujete, hkrati pa bo spadal v vaš “budget“.